stanford-oval/wikipedia huggingface dataset:
Kloonaus
Kloonaustekniikat > Solubiologia ja reproduktiivinen lääketiede > Reproduktiivinen kloonaus

Reproduktiivisessa eli lisääntymistavoitteisessa kloonauksessa alkio kehittyy sijaiskohdussa.
Tumansiirron avulla on onnistuttu kloonaamaan jo monia nisäkkäitä. Eläinlajeja, joita on onnistuttu kloonaamaan: laboratoriohiiret ja -rotat, nautaeläimet, vuohet, siat, kanit, kotikissat (CopyCat), afrikanvillikissa (Felis silvestris lybica), valkohäntäpeura, bantengi, eurooppalainen mufloni (Ovis aries musimon) ja gauri. Kuuluisuuteen nousi skotlantilainen Dolly-lammas, joka täytyi lopettaa helmikuussa 2003 vaikean keuhkokuumeen takia. Kuusivuotiaaksi elänyt Dolly ei elänyt niin vanhaksi kuin lampaat yleensä, mutta silti se jo kärsi vanhoille lampaille tyypillisistä sairauksista, keuhkokuumeen lisäksi myös reumasta. Italiassa syntyi vuonna 2003 Prometea, maailman ensimmäinen kloonattu hevonen, ja Etelä-Koreassa syntyi vuonna 2005 ensimmäinen kloonikoira Snuppy. Kaksi vuotta myöhemmin kantasolututkijat onnistuivat kloonaamaan ensimmäisen reesusapinan. Nykyään kloonataan ennen kaikkea menestyneitä siitoshevosia. Etelä-Koreassa syntyi vuonna 2008 seitsemän kloonattua huumekoiraa, joista ainakin eteläkorealaiset tulliviranomaiset toivovat yhtä menestyksekkäitä kuin alkuperäisestä kultaisestanoutajasta, Chasesta.
Tulokset ovat kuitenkin olleet vähäisiä, sillä kehittyneiden organismien määrä suhteessa soluille tehtyjen tumansiirtojen määrään on jäänyt pieneksi. Alle sadasosa hedelmöittyneistä munasoluista kehittyy alkioksi ja sikiöksi ja syntyy terveenä. Syynä suureen epäonnistumisosuuteen pidetään epigeneettisiä ilmiöitä, esimerkiksi geneettistä leimautumista. Ihmisiä ei ole tähän mennessä kloonattu.
Tätä kloonaustekniikka on käytetty 1990-luvulta saakka, ja se on mahdollistanut erityisesti tärkeiden kasvatuseläinten ja viljelykasvien yhdenmuotoisen moninkertaistamisen ilman jalostukselle tyypillisiä muutoksia.
Vuonna 2006 ilmestyi Archives of Andrology -lehdessä artikkeli, jossa Karl Illmensee  ja Panos Zavos raportoivat siirtäneensä miehen ihosoluja alkioon, mutta raskaus päättyi varhaiseen keskenmenoon.  Vuosina 2004 ja 2005 kloonialkioita istutettiin viiden muun naisen kohtuun, mutta yhtäkään raskautta ei saatu onnistumaan.
Tammikuussa 2018 uutisoitiin, että Kiinan tiedeakatemia on onnistuneesti kloonannut kaksi makaki-apinaa. Apinat kloonattiin samalla menetelmällä, kuin Dolly-lammas. Apinoilla tutkitaan perinnöllisiä tauteja, ja yritetään löytää niihin parannuskeinoja. Makaki-apinat ovat ensimmäiset kädelliset, jotka on onnistuneesti kloonattu.
Kloonaustekniikat > Onnistuneita kloonauksia

Nuijapää (1952)
Karppi (1963)
Lammas (Dolly, 1996)
Hiiri (1997, 2002 eri tekniikalla useita)
Sika (2000)
Reesus-apina (”Tetra”, 2001)
Gauri (2001)
Lehmä (2001 ja 2005)
Kissa (CopyCat, 2001; 2004 kloonattiin Little Nicky kaupallisiin tarkoituksiin)
Jänis (2003)
Muuli (2003)
Hevonen (2003)
Peura (2003)
Rotta (2003)
Banaanikärpänen (2004)
Koira (”Snuppy”, 2005)
Jaavanmakaki (Zhong Zhong ja Hua Hua, 2017)
Kloonaustekniikat > Onnistuneita kloonauksia > Kloonaus kuolleista soluista

Japanissa Koben Riken-instituutissa tehdyssä kokeessa onnistuttiin kloonaamaan terveitä yksilöitä käyttäen soluja, joita oli säilytetty pakastimessa 16 vuoden ajan. Hiiret oli jäädytetty -16 celsiuksen säilytyslämpötilaan ilman erityisvalmisteluja. Solut olivat oletetusti kuolleita, mutta niistä pystyttiin poimimaan tumia. Tumat ruiskutettiin tyhjennettyihin munasoluihin, joista kehittyi alkioita ja edelleen kantasolulinjoja sekä lopulta eläviä hiiriä. Paras onnistumisprosentti saatiin aivosoluista.
Perinteisesti on oletettu, että jäädyttäminen rikkoo veden kiteytymisen vuoksi solurakenteen ja DNA:n käyttökelvottomaksi. 
Koska uusi menetelmä ei vaadi ehjää luovuttajasolua, sitä voisi periaatteessa käyttää uhanalaisten tai jo sukupuuttoon kuolleiden lajien palauttamiseen kloonaamalla niiden jäisistä jäänteistä. Uutta tekniikkaa voidaan myös käyttää esimerkiksi maasta löytyvien jäätyneiden mammuttien tutkimiseen, mutta varsinaisten mammuttikloonien tekeminen ei onnistu, koska perimän lisäksi tarvitaan muun muassa tuore mammutin solu, mihin tuma siirrettäisiin.
Lainsäädäntö > Tutkimuslaki

Vuonna 1999 voimaan tullut laki lääketieteellisestä tutkimustoiminnasta (488/1999) säätelee ihmiseen ja ihmisen alkioon kohdistuvaa lääketieteellistä tutkimusta. Lakiin on kirjattu keskeisiä edellytyksiä tutkimuksen suorittamiselle muun muassa tutkijan pätevyydestä ja tutkittavalta vaadittavasta suostumuksesta. Alaikäisiin, kehitysvammaisiin ja vankeihin kohdistuvasta tutkimuksesta on erityissäännöksiä. Tätä lakia täydennettiin EU:n lääketutkimus-direktiiviä (2001/20/EY) vastaavaksi 1. toukokuuta 2004 voimaan tulleilla muutoksilla.
Lainsäädäntö > Laki muualla

Vuonna 2005 reproduktiivinen kloonaus oltiin yksimielisesti kieltämässä ympäri maailmaa, kun taas terapeuttisesta kloonauksesta käytiin kiihkeätä väittelyä, joka jätettiin YK:n ratkaistavaksi. YK:n oikeuslautakunta ei päässyt yksimieliseen sopimukseen asiasta, koska noin 60 valtiota Costa Rican ja Yhdysvaltain johdolla halusi kieltää terapeuttisten kloonien käytön maailmanlaajuisesti. Vähän kannatusta sai myös Belgian vastakkainen ehdotus, jonka mukaan hoitotavoitteisten kloonien käyttö voitaisiin vapauttaa yksittäisissä valtioissa. Belgian ehdotus ei saanut vaadittua kahden kolmasosan enemmistöä tuekseen ja 8. maaliskuuta 2005 annettiin sitomaton julistus, jolla asia jätettiin ratkaisematta.
Kloonit taiteessa ja kirjallisuudessa

Ennen kaikkea lukuisissa tieteiselokuvissa reproduktiivinen kloonaus esiintyy usein lajin suvunjatkamisen keinona. Aldous Huxleyn romaanissa Uljas uusi maailma sivilisoitunut yhteiskunta koostuu ainoastaan eri tavoin kehitetyistä klooneista, ja Tähtien sota -elokuvissa valmistetaan miljoonia kloonisotureita.
Yhdysvaltalainen elokuva The Island kertoo klooneista, joita manipuloidaan ja käytetään loppujen lopuksi niin sanottujen alkuperäisten ihmisten varaosina.
Aiheesta muualla

Wikimedia Commonsissa on kuvia tai muita tiedostoja aiheesta .
Bioteknologian tiivis sanasto
Devolder, Katrien: Cloning The Stanford Encyclopedia of Philosophy. The Metaphysics Research Lab. Stanford University. (englanniksi)
Kuvagalleria kloonatuista eläimistä
Samamunaiset eli identtiset kaksoset ovat luonnon oma ”vastine” keinotekoiselle kloonaukselle. Kuvassa malleina työskentelevät Kyle ja Lane Carlson.
Dolly-lammas esillä Edinburghin kuninkaallisessa museossa.
CopyCat kahden vuoden ikäisenä omistajansa sylissä vuonna 2003.
Abd al-Aziz Rantisi

Abd al-Aziz Rantisi
Abd al-Aziz Rantisi (arab. عبدالعزيز الرنتيسي‎, ‘Abd al-‘Azīz ar-Rantīsī,  s. 23. lokakuuta 1947, k. 17. huhtikuuta 2004) oli palestiinalainen lääkäri ja Hamasin poliittinen johtaja ja yksi järjestön perustajista. Yhdysvallat ja Euroopan unioni pitävät Hamasia terroristijärjestönä. Rantisista tuli Hamasin korkein johtaja maaliskuussa 2004 sen jälkeen kun Israelin armeija oli tappanut hänen edeltäjänsä šeikki Ahmad Yasinin. Rantisi ehti olla Hamasin johdossa vain 25 päivää.
Toiminta

Rantisi syntyi vuonna 1947 Palestiinassa Yibnan kylässä lähellä Jaffaa, josta joutui pakenemaan kuusikuukautisena vuonna 1948 Israelin operaatio Barakin toisessa vaiheessa. Hän varttui Khan Yunisissa Gazan kaistalla. Hän opiskeli Aleksandrian yliopistossa Egyptissä lastenlääkäriksi ja palasi Gazaan vuonna 1971, jossa harjoitti lääketiedettä ja luennoi Gazan yliopistossa. Rantisi palasi Aleksandriaan erikoistumaan lastentauteihin, suoritti maisterin tutkinnon vuonna 1976 ja palasi sitten työhönsä Gazassa, jolloin hänestä tuli Nasirin sairaalan lastentautien johtaja.
Rantisista tuli islamistiaktivisti. Vuonna 1973 hän oli perustamassa Islamilaisen veljeskunnan avustuksella islamilaista keskusta Gazaan. Hän oli yksi Hamasin johtavia hahmoja sen perustamisen jälkeen 1988 ja käytännössä sen johtaja šeikki Ahmad Yasinin ollessa Israelin vankilassa. Rantisi vangittiin myös intifadan aikana ja Israel karkotti hänet Libanoniin satojen muiden aktivistien kanssa joulukuussa 1992. Hän sai kansainvälistä näkyvyyttä toimiessaan karkotettujen puhemiehenä. Kun hän palasi seuraavana vuonna, hänet vangittiin joulukuussa 1993 ja hän oli vankilassa huhtikuuhun 1997 asti. Rantisi ei ikinä lopettanut Palestiinan vapauttamisen vaatimista ja kehotti iskuihin Israelia vastaan, mistä syystä Israel piti häntä vastuullisena jopa sadoista kuolemista.
Rantis arvosteli Gazaan palattuaan myös Jasser Arafatin palestiinalaishallintoa ja vaati sen johtajien eroa. Palestiinalaishallinto pidätti hänet 1998, mutta korkein oikeus määräsi vapauttamaan hänet.
Kuolema

17. huhtikuuta 2004 Hamas teki itsemurhaiskun Gazan kaistan ja Israelin välisellä raja-asemalla, jossa kuoli yksi israelilaissotilas. Tämän jälkeen Israelin armeijan taisteluhelikopterit ampuivat ohjuksia kohti al-Rantisin autoa Gazassa. Hän haavoittui iskussa vakavasti ja kuoli sairaalassa noin puoli tuntia iskun jälkeen. Myös al-Rantisin poika ja kaksi henkivartijaa kuolivat iskussa. Hamas ilmoitti valinneensa jo uuden johtajan, mutta ei suostunut paljastamaan tämän henkilöllisyyttä. Isku tuomittiin maailmalla laajalti ja palestiinalaiset vannoivat kostoa. Rantisin tappamisen katsotaan heikentäneen Hamasin toimintakykyä ja luoneen liikkeeseen väliaikaisen valtatyhjiön.
Saman vuoden elokuussa 31. elokuuta 2004 Israelin Beershebassa tehtiin itsemurhaisku, jossa kuoli 16 ihmistä. Hamas ilmoitti iskun olleen kosto Ahmad Yasinin ja al-Rantisin surmista.
Aiheesta muualla

Al-Rantissin muistokirjoitus Guardianissa (Guardian)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Alankomaat 
Muut:  IdRef
Faistós

| Faistós Faistóksen kunta Φαιστός Δήμος Φαιστού |
| --- | --- |
 Kunnan sijainti
 Faistós
 Koordinaatit: 35°03′N, 24°52′E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Hallinto:  
 – Asutustyyppi:  kunta
 – Kallikrates-koodi:  7107
 – Kuntakeskus:  Moíres
Pinta-ala:  
 – Kokonaispinta-ala:  412,7 km²
Väkiluku (2011):  24 466
 – Väestötiheys:  59,28 as./km²
Aikavyöhyke:  UTC+2
 – Kesäaika:  UTC+3
 
 www.dimosfestou.gr 
Infobox OKVirheellinen NIMI-arvo: 
Faistós (kreik. Φαιστός eli Δήμος Φαιστού, Dímos Faistoú) on Kreikan kunta, joka sijaitsee Iraklionin alueyksikössä Kreetan alueella. Kunnan pinta-ala on 412,7 neliökilometriä ja väkiluku 24 466 (vuonna 2011). Kunnan kuntakeskus on Moíres.
Faistós sijaitsee Kreetan etelärannikolla. Faistóksen kuntaan kuuluvat saaret Makronísi, Mikronísi, Papadóplaka ja Tráfos. Faistóksen kunta syntyi, kun Moíres, Tympáki ja Zarós yhdistyivät vuoden 2011 alussa Kallikrates-suunnitelman mukaisesti. Kunta on nimetty sen alueella sijainneen Faistoksen minolaisaikaisen kaupungin mukaan.
Kunnan osat

Vuoden 2011 kuntauudistuksesta lähtien Faistóksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Moíres | Alithiní | Alithiní | 142 |
| Moíres | Antiskári | Antiskári | 433 |
| Moíres | Antiskári | Krigoí | 3 |
| Moíres | Antiskári | Apezanán luostari (Moní Apezanón) | 6 |
| Moíres | Antiskári | Platiá Perámata | 84 |
| Moíres | Antiskári | Tzígkounas | 53 |
| Moíres | Galiá | Apólychnos | 3 |
| Moíres | Galiá | Galiá | 790 |
| Moíres | Galiá | Monóchoro | 12 |
| Moíres | Kastélli | Kastélli | 328 |
| Moíres | Kousés | Kousés | 121 |
| Moíres | Kousés | Lístaros | 34 |
| Moíres | Moíres | Ágios Antónios | 17 |
| Moíres | Moíres | Moíres | 6 379 |
| Moíres | Moíres | Sfairianá | 15 |
| Moíres | Moíres | Xerokámpia | 85 |
| Moíres | Péri | Péri | 71 |
| Moíres | Petrokefáli | Petrokefáli | 790 |
| Moíres | Pigaïdákia | Ágios Márkos | 28 |
| Moíres | Pigaïdákia | Chrysóstomos | 52 |
| Moíres | Pigaïdákia | Kaloí Liménes | 21 |
| Moíres | Pigaïdákia | Kavoúsa | 72 |
| Moíres | Pigaïdákia | Makronísi (saari) | 0 |
| Moíres | Pigaïdákia | Mikronísi (saari) | 0 |
| Moíres | Pigaïdákia | Odigítrian luostari (Moní Odigitrías) | 11 |
| Moíres | Pigaïdákia | Pigaïdákia | 270 |
| Moíres | Pigaïdákia | Tráfos (saari) | 0 |
| Moíres | Pómpia | Pómpia | 1 061 |
| Moíres | Roufás | Ploutí | 48 |
| Moíres | Roufás | Roufás | 82 |
| Moíres | Skoúrvoula | Skoúrvoula | 423 |
Moíres: Yhteensä: 11 434
| Tympáki | Faneroméni | Faneroméni | 464 |
| Tympáki | Faneroméni | Kalývia | 21 |
| Tympáki | Faneroméni | Kalyvianín luostari (Moní Kalyvianís) | 143 |
| Tympáki | Grigoría | Grigoría | 173 |
| Tympáki | Kamáres | Kamáres | 331 |
| Tympáki | Kamilári | Ágios Ioánnis | 65 |
| Tympáki | Kamilári | Kalamáki | 106 |
| Tympáki | Kamilári | Kamilári | 379 |
| Tympáki | Klíma | Ellinas | 15 |
| Tympáki | Klíma | Klíma | 235 |
| Tympáki | Lagolí | Lagolí | 54 |
| Tympáki | Magarikári | Kalochorafítis | 92 |
| Tympáki | Magarikári | Kissoí | 48 |
| Tympáki | Magarikári | Magarikári | 295 |
| Tympáki | Pitsídia | Mátala | 67 |
| Tympáki | Pitsídia | Néo Kalamáki | 27 |
| Tympáki | Pitsídia | Pitsídia | 666 |
| Tympáki | Sívas | Sívas | 426 |
| Tympáki | Tympáki | Afrathiás | 35 |
| Tympáki | Tympáki | Kókkinos Pýrgos | 426 |
| Tympáki | Tympáki | Tympáki | 5 285 |
| Tympáki | Vóroi | Vóroi | 726 |
Tympáki: Yhteensä: 10 079
| Zarós | Moróni | Farí | 0 |
| Zarós | Moróni | Mákres | 127 |
| Zarós | Moróni | Moróni | 198 |
| Zarós | Moróni | Panagía | 15 |
| Zarós | Vorízia | Laloumás | 7 |
| Zarós | Vorízia | Mesískli | 0 |
| Zarós | Vorízia | Vorízia | 484 |
| Zarós | Zarós | Pyhän Nikolaoksen luostari (Moní Agíou Nikoláou) | 9 |
| Zarós | Zarós | Koúrtes | 4 |
| Zarós | Zarós | Vrontísin luostari (Moní Agíou Antoníou Vrontisíou) | 0 |
| Zarós | Zarós | Stérna | 3 |
| Zarós | Zarós | Zarós | 2 106 |
Zarós: Yhteensä: 2 953
Yhteensä: 24 466
Aiheesta muualla

Kuvia tai muita tiedostoja aiheesta Faistós Wikimedia Commonsissa
Δήμος Φαιστού. Faistóksen kunnan verkkosivut. (kreikaksi)
Kreetan alue
| --- | --- |
Chanián alueyksikkö:   Apokóronas  Chaniá  Gávdos  Kántanos-Sélino  Kíssamos  Plataniás  Sfakiá 
Iraklionin alueyksikkö:   Archánes-Asteroúsia  Chersónisos  Faistós  Górtyna  Iraklion  Malevízi  Minóa Pediáda  Viánnos 
Lasíthin alueyksikkö:   Ágios Nikólaos  Ierápetra  Oropédio Lasithíou  Siteía 
Réthymnon alueyksikkö:   Ágios Vasíleios  Amári  Anógeia  Mylopótamos  Réthymno
Ukrainan puolustusministeriö

| Ukrainan puolustusministeriö Міністерство оборони України |
| --- | --- |
 {{{kuvateksti}}}
Perustettu:  1991
Ministeri:  Rustem Umjerov (puolustusministeri)
Ukrainan puolustusministeriö (ukr. Міністерство оборони України, Ministerstvo oborony Ukrajiny) on Ukrainan puolustuksesta ja asevoimista vastaava ministeriö. Ministeriötä johtaa Ukrainan puolustusministeri, mutta asevoimien ylipäällikkö on Ukrainan presidentti.
Syyskuusta 2023 lähtien maan puolustusministerinä on toiminut Rustem Umjerov.
Ministeriö perustettiin 24. syyskuuta 1991, kuukausi Ukrainan itsenäistymisen jälkeen. Vuonna 1994 Ukraina poisti vapaaehtoisesti kaikki neuvostoaikaiset ydinaseensa. Oli suunniteltu, että vuonna 2022 viisi prosenttia Ukrainan buttokansantuotteesta käytettäisiin puolustusministeriön tarpeisiin, mutta Venäjän hyökkäyksen takia koko vuoden summa kuluu joka kuukausi, sanoi ministeriö heinäkuussa 2022.
Aiheesta muualla

Viralliset sivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ministry of Defence (Ukraine)
Käännös suomeksi
Koivukoski III

Koivukoski III on Kajaaninjoessa Kajaanissa sijaitseva vesivoimalaitos, jonka omistaa Kainuun Voima Oy. Voimalaitos tunnetaan myös nimellä Tunnelivoimala tai Kajaaninjoen tunnelivoimala, koska osa voimalaitoksen toiminnoista sijaitsee Kajaanin keskustan alle louhitussa kalliotunnelissa. Voimalaitosta voitaisiin kutsua myös Petäiskosken voimalaitokseksi koska se on ensimmäinen koski Kajaaninjoessa ja vesivoima-asema sijaitsee hyvin lähellä Petäiskosken niskaa.  Petäiskoski on Kajaaninjoen 3. suurin koski ja sen ohi on louhittu myös ”Nälkäkanava”. Voimalaitoksen koneasema sijaitsee Petäisenniskan teollisuusalueella venesataman läheisyydessä. Voimalaitos valmistui vuonna 1995. Hankkeen kokonaiskustannukset olivat noin 168 Mmk (25,61 milj. €).
Tekniset tiedot

Putouskorkeus 15-17m, mitoitusvirtaama 165m³/s, suurin virtaama 207 m³/s.
Vuosienergia 73000 MWh
Mitoitusteho 20MW, huippu 25MW
Pysty-Kaplan-turbiini vuodelta 1995, valmistaja Kvaerner Tamturbine Oy (nyk. Andritz hydro oy)
Tahtigeneraattori 10 kV, leimaus 23,3 MVA
Kirjallisuutta

Virtanen, Sakari: Yhtiöstä yksiköksi, UPM Kajaani 100 vuotta. UPM 2007.
| n k Perustiedot Wikidatassa: Koivukoski III (Q18660115)ohje |
| --- | --- |
esiintymä kohteesta: vesivoimalaitos
valtio: Suomi
sijaitsee hallinnollisessa alueyksikössä: Kajaani
koordinaatit: 64°13′27″N 27°47′01″E﻿ / ﻿64.2242°N 27.7836°E﻿ / 64.2242; 27.7836
Kim Nabb

| Kim Nabb> Henkilötiedot |
| --- | --- |
Syntynyt: 30. huhtikuuta 1985 (ikä 39) Vaasa, Suomi
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  right
Pituus:  176 cm
Paino:  85 kg
Pelinumero:  71
Pelaajaura
Pääsarjaura:  2001–2014
Seurat:  Sport (Mestis)   Lukko (SM-liiga)   Mora IK (Allsvenskan)  Morzine-Avoriaz (Ranska)
Kim Nabb (s. 30. huhtikuuta 1985 Vaasa) on suomalainen jääkiekkoilija, joka pelasi valtaosan urastaan Vaasan Sportissa, Mestiksessä, missä voitti kahdesti Mestiksen mestaruuden. Nabb lopetti ammattilaisuransa kauteen 2013–2014. Ammattilaisuransa jälkeen Nabb on pelannut mm. II ja III-Divisioonaa dominoiden pelaamissaan joukkueissa.
Kaudella 22-23 ja 23-24 Nabb pelasi Keski-Suomen, Laukaan, Peurungassa PHL-harrastesarjaa. Kaudella 24-25 Nabilla ei ole aktiivisuutta.
Nabb valmentaa tällähetkellä hyvin menestyvää JYP Laukaa U13 Juniorijoukkuetta, jossa myös hänen hirmutehoilla taituroiva poikansa pelaa.
Pelaajaura

Nabb on Sportin kasvatti, ja hän pelasi ensimmäisen ottelunsa edustusjoukkueessa kaudella 2001–2002. Hän pelasi Sportissa kauteen 2008–2009 asti, mistä hän siirtyi SM-liigaseura Lukkoon kahdeksi kaudeksi. Hän oli tehnyt sopimuksen Lukon kanssa jo kaudeksi 2008–2009, mutta hänet vielä kauden vuokralla Sportissa. Nabb teki Mestis-finaalien 2009 neljännen ottelun jatkoajalla Sportille mestaruuden ratkaisseen maalin.
Kauden 2009–2010 Nabb pelasi kokonaan Lukossa. Seuraavankin kauden hän aloitti Raumalla, mutta hänen sopimuksensa purettiin marraskuussa 2010, ja hän palasi loppukaudeksi Sportiin. Sportissa Nabb teki 16 pistettä 24 ottelussa ja oli pudotuspeleissä auttamassa Sportia jälleen Mestiksen mestaruuteen. Kauden jälkeen Ruotsin toiseksi korkeimmalla sarjatasolla Allsvenskanissa pelaava Mora IK teki sopimuksen Nabbin kanssa.
Nabb edusti Moraa yhden kauden ja teki sen aikana 14 pistettä 46 ottelussa. Seuraavaksi kaudeksi hän palasi Sportiin, jonka kanssa teki vuoden sopimuksen. Yhden Sportissa pelatun kauden jälkeen Nabb siirtyi kaudeksi 2013–2014 Ranskan liigan Morzineen, missä pelasi 35 ottelua tehoin 16+14=30.
Yhden Morzinen kauden jälkeen Nabb on pelannut Suomessa useissa eri II-divisioonan ja III-divisioonan joukkueissa, mukaan lukien Muik Hockey, Malax IF ja Peurunka HT.
III-Divisioonassa Nabb dominoi ammattilais uran jälkeen monessa joukkueessa.
Esim Peurunka HT. Kaudella 18-19 Nabb takoi 16 peliin 22+33 tehot.
Saavutukset

Mestiksen mestaruus 
 Vaasan Sport 2008–2009, 2010–2011
Ruotsin puolustusministeriö

| Ruotsin puolustusministeriö Försvars­­departementet |
| --- | --- |

Perustettu:  1920
Sijainti:  Tukholma
Valtio:  Ruotsi
Ministeri:  Pål Jonson
Aiheesta muualla
Sivusto
Ruotsin puolustusministeriö (ruots.  Försvars­­departementet) on yksi Ruotsin hallituskanslian yhdestätoista ministeriöstä (ruots. departement).
Puolustusministeriö vastaa Ruotsin sotilaalliseen puolustukseen, siviilipuolustuksen koordinointiin ja yhteiskunnan kriisivalmiuteen sekä onnettomuuksilta suojautumiseen liittyvistä asioista. Ministeriö suunnittelee strategisella tasolla kansainvälisiä operaatioita ja turvallisuuden edistämistoimia ja ohjeistaa viranomaisia näiden operaatioiden toteuttamisessa ja seurannassa..
Aiheesta muualla

Kuvia tai muita tiedostoja aiheesta Ruotsin puolustusministeriö Wikimedia Commonsissa
| n k  Ruotsin ministeriöt |
| --- | --- |
 Ilmasto- ja elinkeinoministeriö  Kulttuuriministeriö  Maaseutu- ja infrastruktuuriministeriö  Oikeusministeriö  Opetusministeriö  Puolustusministeriö  Sosiaaliministeriö  Työministeriö  Ulkoministeriö  Valtioneuvoston kanslia  Valtiovarainministeriö
Yhdistyneen kuningaskunnan puolustusministeriö

| Ministry of Defence |
| --- | --- |
 Ministeriön rakennus.
Ministeri:  John Healey
Yhdistyneen kuningaskunnan puolustusministeriö (engl. Ministry of Defence (MoD)) on yksi Yhdistyneen kuningaskunnan ministeriöistä. Se vastaa Yhdistyneen kuningaskunnan hallituksen puolustuspoliittisten asioiden toimeenpanosta. Lisäksi Yhdistyneen kuningaskunnan asevoimat on puolustusministeriön alaisuudessa.
Yhdistyneen kuningaskunnan puolustusministeriö on yksi Yhdistyneen kuningaskunnan suurimmista maanomistajista. Ministeriöllä on satoja toimipaikkoja ympäri maata, muun muassa varasto- ja jakelukeskuksia, koulutuskeskuksia ja hallintorakennuksia. Suurin osa näistä on puolustusministeriön alaisuudessa toimivan Defence Estatesin hallinnassa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi)
Defence Image Database (Arkistoitu – Internet Archive) (englanniksi)
Defencemanagement.com – Defence News (Arkistoitu – Internet Archive) (englanniksi)
Kernel panic

Kernel panic (Linux)
Kernel panic on ilmoitus käyttöjärjestelmän ytimen kaatumisesta, joka johtuu yleensä jonkin tietokoneen tärkeän osan virhetoiminnosta. Yleensä kernel panicin yhteydessä tulostetaan syy, mistä virhetoiminto havaittiin ja käyttöjärjestelmän tilatietoja, joista voidaan päätellä vian aiheuttaja.